餓狼傳說 (專輯)

《餓狼傳說》係香港歌手張學友發行嘅第14張粵語專輯，唱片製作人歐丁玉，寶麗金唱片公司製作發行。呢張唱片被認為係一張類似EP類型嘅粵語唱片。

簡介 
張學友喺呢張專輯嘅MV開始嘗試利用電腦技術製作，融合幾首主打歌曲，包括《餓狼傳說》、《非常夏日》等，上市時收到好好嘅效果。唱片被分為幾個版本，市場上常見嘅分別有正式版，早期嘅萬寶路紅版，香港本地EP版同埋日本EP版本

影響 
唱片上市後大熱，餓狼傳說一曲喺當時異常流行。但喺中國大陸，單曲《餓狼傳說》由於歌詞被審核部門批評做露骨同不良，並未收錄到引進版CD當中。即使咁樣，因為翻版嘅原因，佢都係喺中國大陸流行，時至今日，喺內地嘅卡拉OK入面，依然係點播率最高嘅粵語歌曲之一。

張學友喺《餓狼傳說》拋棄咗1990年代初期嘅情歌路線，開始嘗試唔同類型，帶有搖滾同埋R&B元素嘅新類型音樂，呢啲元素都包括以後嘅《屈到病》、《高！高！》同埋最為接近嘅《野貓之戀》當中。其他柔和歌曲包括《來來回回》，《只有你不知道》已成為經典粵語流行歌曲，主打歌之一嘅《春風秋雨》亦獲得樂評嘅廣泛認可。

2000年代，《餓狼傳說》曾被環球重新出版，再次得到市場嘅認可。

曲目

音樂錄像
餓狼傳說
來來回回
只有你不知道
非常夏日
當愛變成習慣
追鐘

獎項
1994年度十大中文金曲頒獎典禮
「十大中文金曲」－《餓狼傳說》、《來來回回》  
「十大中文金曲全年最高銷售量冠軍歌手大獎」－《餓狼傳說》
1994年度叱咤樂壇流行榜頒獎典禮
「叱咤樂壇大碟IFPI大獎」－《餓狼傳說》
十大中文金曲第3季最佳原創歌曲大獎－《只有你不知道》
勁歌第2季季選金曲－《餓狼傳說》 
勁歌第3季季選金曲－《只有你不知道》
勁爆IFPI銷量大獎－《餓狼傳說》
勁爆民歌小調－《來來回回》 
大學生眼中最受歡迎大碟－《餓狼傳說》
金心情歌醉心情歌－《來來回回 》

張學友音樂專輯
香港專輯
1994年音樂專輯
流行音樂專輯